**Búvárkodj a biológiában**

**III. feladatlap**

**HÁROM MADÁR**

**A következő feladathoz ajánlott felkészülési segédlet a TermészetBúvár 2017/4-5-6. száma**

***A beküldési határidő:* 2018. január 4.  
E-mail cím: biologia@verseghy-szolnok.sulinet.hu**

1. ***feladat 20 pont***

*Minden sor végére írd az alábbi válaszok betűjét, amelyikre igaz.*

|  |  |  |
| --- | --- | --- |
| **Lehetséges válaszok** | | |
| **A** hajnalmadár | **B** vadgerle | **C** vándorsólyom |
| **D** mindhárom | **E** egyik sem |  |


|  |  |
| --- | --- |
| **Állítás** | **Válasz betűje** |
| **1.**gerinces |  |
| **2.**Eurázsia mérsékelt égövön húzódó magashegyi sziklarégióinak lakója |  |
| **3.**fészket nem épít |  |
| **4.**fészkét mohákból, zuzmóból építi, szőrszálakkal béleli |  |
| **5.**fészkét apró ágacskákból sűrű ágak közé építi |  |
| **6.**a fiókákat előbb begytejjel, majd puhított gyommagvakkal táplálják |  |
| **7.**fiókái fészeklakók |  |
| **8.**2018-ban az év madara lesz |  |
| **9.**hazánkban védett faj |  |
| **10.**őse a szirti galamb |  |
| **11.**Magyarországon nem költ, de rendszeres téli vendég |  |
| **12.**a három faj közül a legmagasabb a pénzben kifejezett természetvédelmi értéke |  |
| **13.**magevő |  |
| **14.**állományának növekedésében fontos szerepe volt és van a CMS nemzetközi jogi intézményének |  |
| **15.**a három faj közül ez válik leghosszabb idő után röpképessé |  |
| **16.**vékony csőrével repedésekben rejtőzködő rovarokat, csigákat is zsákmányol |  |
| **17.**rendszertanilag is ragadozó |  |
| **18.**kifejlett példányai a három madár közül a legkisebb méretűek |  |
| **19.**népessége a környezetszennyezés, elsősorban a rovarirtószerként használt DDT miatt fogyatkozott meg |  |
| **20.**harkálymódra kúszik a meredek sziklafalakon. |  |

1. ***feladat 20 pont***

**Élőlények csoportosítása**

*Írd be az alábbi élőlények sorszámát a halmaz megfelelő részébe!**A természetbúvár 2017./6. száma segíthet a megoldásokban!*

1. Az erdei pajzsika erdeink gyakori spórás-hajtásos zöld növénye.
2. A légyölő galóca a talaj szerves anyag tartalmát használja föl.
3. A rucaöröm csatornák vízfelszínén lebegnek.
4. A galajszender hernyója a földben bábozódik be.
5. A kifejlett nappali pávaszem virágok nektárját szívogatja.
6. Azt egerészölyv kedvelt csemegéi a mezei rágcsálók.
7. A virágos kőrisre az alacsonyan szétágazó törzsjellemző.
8. A virágzó aranka fajok szervezetében nincs zöld színtest, gazdanövényeikből szívják föl a szerves tápanyagot.
9. Az Euglena viridis kevert táplálkozású édesvízi faj.
10. A földi giliszta cellulóztartalmú korhadékkal táplálkozik.
11. Az erdei szőrmoha teste színtesteket tartalmaz.
12. Erdőszéleken pillantható meg a farkasalmalepke.
13. Löszpusztagyepek jellegzetes faja a macskahere.
14. Kárpát - medencei bennszülött (endemikus) élőlény a magyar tarsza.
15. Édesvizeink jellegzetes vízbeporzású növénye az apró békalencse.



1. ***feladat 10 pont***

Írd a betűket a megfelelő sorokhoz!

1. PORCKORONGSÉRV
2. CSONTRITKULÁS
3. ÍNHÜVELYGYULLADÁS
4. RÁNDULÁS
5. GERINCFERDÜLÉS
6. IZOMSORVADÁS
7. BOKASÜLLYEDÉS
8. CSÍPŐFICAM
9. CSONT REPEDÉS
10. ÍNSZAKADÁS

|  |  |
| --- | --- |
| 1. Az ízesülő csontok vége elmozdul egymás közeléből, majd a környező izmok összehúzódása az eredeti helyzetet visszaállítja. |  |
| 1. A csípőízületet alkotó combcsont feje nem a medencecsont megfelelő mélyedésébe illeszkedik, hanem fölötte helyezkedik el. |  |
| 1. Porckorongok örökletes gyengesége vagy túl nagy terhelés hatására az egyik porckorong betüremkedik a gerinccsatornába. |  |
| 1. A gerincoszlop ágyéki vagy háti görbülete oldalirányban is elhajlik. |  |
| 1. Nagy erőhatás, hirtelen terhelés, a csont csak részlegesen törik és válik szét. |  |
| 1. A csontszövet sejt közötti állományában a szilárdságot és a rugalmasságot biztosító anyagok mennyisége csökken, |  |
| 1. A sarokcsonttól a lábujjak felé terjedő boltozat süllyed. |  |
| 1. Nagy ellenállással szemben kifejtett hirtelen erőfeszítéskor előfordulhat, hogy az összehúzódó izom vagy az ín elszakad. |  |
| 1. Az izom, amelyet nem használnak, sorvadásnak indul. |  |
| 1. A kéz erőltetésének fájdalmas következménye. |  |

10 pont/

A beküldési határidő: 2018. január 4. (csütörtök)

Jó munkát!

Biológia munkaközösség

Verseghy Ferenc Gimnázium